भारत में प्रवाल भित्ति अनुमानतः 2,375 वर्ग किमी. क्षेत्र में है। भारत में मुख्य रूप से मन्नार की खाड़ी, कच्छ की खाड़ी, अंडमान एवं निकोबार द्वीप तथा लक्षद्वीप प्रवाल भिति क्षेत्र हैं। भारत की प्रवाल भिति की विविधता का अनुमान इससे लगाया जा सकता है कि इसमें 200 से अधिक प्रवाल प्रजातियां पाई जाती हैं। वर्ष 2008 को अंतरराष्ट्रीय प्रवाल भित्ति वर्ष घोषित किया गया। इस वर्ष के दौरान पर्यावरण एवं वन मंत्रालय ने एक राष्ट्रीय कार्यशाला भारत में प्रवाल भिति की स्थिति आयोजित की। केंद्र सरकार ने चिन्हित सभी चार प्रवाल भित्ति क्षेत्रों के वन विभागों को, प्रवाल के कार्यान्वयन, निगरानी, शिक्षा एवं जागरूकता संबंधी गतिविधियों के लिए वित्तीय मदद जारी की। इसके साथ-साथ प्रवाल क्षेत्र के अनुसंधान, इसके प्रबंधन, जैव-विविधता सामंजस्य एवं प्रदूषण निवारण के लिए भी सभी प्रकार का समर्थन किया। आज,प्रवाल भिति को विभिन्न प्रकार के खतरे हैं। तटीय क्षेत्रों में इसे प्रदूषकों, नदी अपरदन के अपशिष्ट, मत्स्य पकड़ने में प्रयोग डायनामाइट से फैला जहर, सीमेंट के उत्खनन से उत्पन्न प्रदूषण आदि के कारण प्रवाल भितियों पर गहरा संकट मंडरा रहा है। देश में निम्नलिखित प्रवाल भितियों के सघन संरक्षण और प्रबंधन के लिए पहचान की गई है-